**ADONY VÁROS KÉPVISELŐ-TESTÜLETE**

***J E G Y Z Ő K Ö N Y V***

**Készült:** az Adony Város Képviselő-testületének **2008. június 26-án 16 órakor** megtartott

üléséről.

**Az ülés helye:** a városi önkormányzat tanácskozó terme.

**Jelen vannak:** Ronyecz Péter polgármester

Králl Ferencné aljegyző

Farkas János jegyző távolléte miatt

**Képviselők:**

Füleki Mihály, Friedrich Istvánné,

Herczeg Ferenc, Kirinovics Péter,

Kremmer Lajosné, Müller Sándor,

Neichl Mihály, Trautmann-né Mészáros Melinda

**Távolmaradását bejelentette:**

Leicht Ferenc képviselő

**Távolmaradását nem jelentette be:**

Szigeti Jenő képviselő

**Később érkezik:**

Ecsődi László alpolgármester

**Tanácskozási joggal jelen van:**

**Polgármesteri Hivatal részéről:**

Kozma Lászlóné csoportvezető

**Meghívottak:** Fodor Csaba RAIFFEISEN Bank ZRT. képviselője

Orthné Horváth Marianna „Szent István” Általános Iskola és „AMI”

igazgató

Gévay Veronika HÓVIRÁG Óvoda intézményvezető h.

**R o n y e c z Péter polgármester** köszönti a megjelenteket.

Megállapítja, hogy a **12 fős** testületből jelen van: **9 fő,** hiányzik: **3 fő,** az ülés határozatképes, azt megnyitja.

* **2 -**

Javaslatot tesz a jegyzőkönyv hitelesítőkre **Füleki Mihály** és **Müller Sándor képviselők** személyében, akikkel a testület **7 igen** szavazattal, **2** szavazástól való tartózkodás mellett, ellenszavazat nélkül egyetértett.

A meghívóban szereplő napirendet javasolja elfogadásra.

Megkérdezi, van-e még más napirendi pontra javaslat.

Más javaslat nem hangzott el.

Ezután ismerteti a napirendet.

**N A P I R E N D**

**Tárgy: Előadó:**

**1./** Kötvénykibocsátás újbóli megtárgyalása. Ronyecz Péter

polgármester

**2./** Beszámoló a 2007-2008. tanév során a „Szent István” Általános Orthné Horváth

Iskola és Alapfokú Művészetoktatási Intézményben végzett oktató- Marianna

nevelő tevékenységről. iskola igazgató

**3./** Beszámoló a HÓVIRÁG Óvoda 2007-2008. tanév során végzett Szabó Ferencné

pedagógiai és nevelő munkájáról. óvoda vezető

**4./** Adony Város Képviselő-testülete 2008. évi költségvetéséről szóló Ronyecz Péter

5/2008. (II. 22.) sz. rendeletének módosítása. polgármester

**5./** Adony Város Képviselő-testületének 2008. II. félévi munkatervére Ronyecz Péter

javaslat. polgármester

**6./** E.ON ZRT.-vel kötendő kártalanítási megállapodás. Ronyecz Péter

polgármester

**7./** Adony, Rév terület ivóvíz ellátása. Ronyecz Péter

polgármester

**8./** Agárdi Pop Stranddal kötendő megállapodás megvitatása. Ronyecz Péter

polgármester

**9./** Adony Város Önkormányzat Közoktatási-Feladatellátási intézmény- Ronyecz Péter

hálózat – működtetési és fejlesztési terv. (2008-2014.) polgármester

* **3 -**

**10./** Az I. kategóriába tartozó játékkaszinó alapítással kapcsolatos Ronyecz Péter

tájékoztatás. polgármester

**11./** „Szent István” Általános Iskola és Alapfokú Művészetoktatási Orthné Horváth

Intézmény + 1 napközis álláshely kérése. Marianna

iskola igazgató

**12./** Jelentés a lejárt határidejű határozatok végrehajtásáról. Ronyecz Péter

polgármester

**13./ Bejelentések:**

**-** Választott képviselők képzésével kapcsolatos döntés. Ronyecz Péter

polgármester

- Egyéni bejelentések.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a napirenddel.

1. **napirendi pont tárgyalása**

Kötvénykibocsátás újbóli megtárgyalása.

**Előadó:** Ronyecz Péter polgármester

**R o n y e c z Péter polgármester:** Elmondja, hogy az előző testületi ülésen olyan döntés született, miszerint készüljön a Bank részéről egy szerződéstervezet, és a gazdasági-, városfejlesztési-, vállalkozási-, környezetvédelmi és turisztikai bizottság is tárgyalja meg.

Kéri a bizottság véleményét, javaslatát.

**N e i c h l Mihály képviselő, a gazdasági-,- városfejlesztési-, vállalkozási-, környezetvédelmi és turisztikai bizottság elnöke:** A bizottság napirendre tűzte a kötvénykibocsátást. Már harmadszorra van napirenden testület előtt. A bizottság munkájához segítséget kértek a pénzügyi bizottság két tagjától és a Raiffeisen Bank ZRT. 3 képviselője is itt volt. Elég aprólékos tájékoztatást kapott a bizottság a bank részéről. A bizottság 5 igen szavazattal, 1 szavazástól való tartózkodás mellett az 500 milliós kötvénykibocsátás megoldási lehetőségét javasolta elfogadásra, de a Ft erőssége szerint várjuk meg vele a megfelelő időpontot.

Egy fontos részre még oda kell figyelni. A testület döntése előzze meg a kötvény kibocsátás felhasználásának minden egyes tételét.

* **4 -**

**F r i e d r i c h Istvánné képviselő, a pénzügyi bizottság elnöke:** Igaz, hogy nem volt most napirenden a bizottságnál a kötvénykibocsátás kérdése, mégis újra tárgyalták, és a 250 milliós kibocsátást nem javasolják, csak az 500 millióst. A képviselő-testület elfogadta a fejlesztési koncepciót, akkor egyértelműen a pénzügyi bizottság ebben látja az elképzeléseket.

**K i r i n o v i c s Péter képviselő:** Az előző testületi ülésen többséggel a 250 milliós kötvénykibocsátás ajánlatát kértük, mert kedvező kondíció lesz ez, és így a mai ülésen lesz majd erről döntés. A banki ajánlat 4. sz. mellékletében számítási hibát talált. Így csak 406.906.000,- Ft-ról van szó.

**F r i e d r i c h Istvánné képviselő:** A kamat összehasonlítást vetették össze.

**K o z m a Lászlóné pénzügyi csoportvezető:** Elnézést kér a számítási hibáért. Van egy 20 milliós hitelünk még, a Közkincs pályázat lett idetéve.

**M ü l l e r Sándor képviselő:** A gazdasági bizottság ülésén is elhangzott tájékoztató a bank részéről. Elmondja, hogy hitel nélkül nehéz ma boldogulni. Ha hitelt veszünk fel, olyan célra vegyük fel, hogy azt kitermeli, de az iskola fejlesztés az életben nem hozza vissza a pénzt.

Szó volt bizottsági ülésen arról is, hogy ezeket a kötvényeket a Kormány be fogja fagyasztani, de muszáj felvenni hiteleket, pl. az iskolára is, mert kötelezően ellátandó feladatról van szó. Elképzelhető, hogy az önkormányzatok nagy része eladósodik, és esetleg az állam konszolidálja a kötvényeket, ami nem más, mint hitel.

Ő tartózkodik a napirendi pont szavazásánál, nem támogatja az 500 milliós kötvénykibocsátást.

**N e i c h l Mihály képviselő:** Reagálva Müller Sándor képviselő szavaira, két dolgot szeretne mondani. Az egyik, hogy egy önkormányzati intézmény munkája, megéri, nem éri meg, ez furcsa egy tanár szájából, egy gyerek tudása nem 1 kg kenyérrel mérhető. Egy fiatal fejlődését nem ezek az iránymutatók határolják be.

(*Ecsődi László alpolgármester megérkezett az ülésre 16,20 órakor.)*

Ha kell egy iskola fejlesztésre 20 millió Ft, és nem lesz rá lehetőségünk, hogy felvegyük, akkor nagy gondban leszünk.

Ebből a két szemszögből nézi a napirendi pontot.

**R o n y e c z Péter polgármester:** A képviselő-testület olyan határozatot hozott az előző ülésen, hogy 250 milliós kötvényt bocsássunk ki, és marad 250 millió Ft fejlesztési lehetőségünk. A költségvetésünk stabil mértékben emelkedik, és kényelmesen vissza tudnánk fordítani, mert az adókból annyi összeg bejön. A kötvényen keresztül lenne lehetőség arra, hogy pillanatok alatt tudnánk nagyobb összeggel gazdálkodni.

* **5 -**

A fedezet hosszú távon biztosítva van. Ezt kell mérlegre tenni a testület tagjainak. Akarunk-e fejleszteni, meglépjük-e ezt a lehetőséget. Még mindig a hitelkihasználásunk alatt vagyunk ezzel az 500 milliós kötvénykibocsátással.

**K r e m m e r Lajosné képviselő** kérdéseire Friedrich Istvánné képviselő és Ronyecz Péter polgármester válaszolt.

**F r i e d r i c h Istvánné képviselő:** Azért akarjuk a 250 milliót visszafizetni, mert van egy sokkal jobb konstrukció, és szabad pénzeszközünk lesz.

**R o n y e c z Péter polgármester:** A fennmaradó 250 milliót nem elkölteni akarjuk, hanem bevételt termel. Az 500 milliós kötvénykibocsátás akkor léphet életbe, ha a pénzpiac ezt indokolttá teszi, és a testületnek külön határozatot kell hoznia a felhasználással kapcsolatban.

A gazdasági bizottság javaslatát, az utolsó javaslatot kell megszavaztatni.

**K o z m a Lászlóné pénzügyi csoportvezető:** Nem vettük még a 250 millió Ft-os hitelt igénybe. Az egyik hitelnek kezdődött meg a tőketörlesztése. A kamatot szeretnénk lecsökkenteni 20-30 millióval.

**E c s ő d i László alpolgármester:** Kéri a képviselőket. hogy képviseljék a település érdekeit. A Megyei Közgyűlés is ugyanilyen szisztémával bocsátotta ki a kötvényt.

**M ü l l e r Sándor képviselő:** Összevonások történtek a Megyei önkormányzat intézményeinél.

**E c s ő d i László alpolgármester:** Az indoklás ott is az volt, hogy fejlesztésre kell a pénz.

**R o n y e c z Péter polgármester:** Név szerinti szavazást rendel el a kötvénykibocsátás kérdésében.

Aki elfogadja az 500 milliós kötvénykibocsátást azzal, hogy 250 millió Ft a jelenlegi hitel kiváltására, a másik 250 millió Ft pedig szabad felhasználású szigorúan fejlesztésekre, pályázatok önerejének biztosítására, külön testületi döntés alapján történjen, és a megfelelő időpontot várjuk meg a kibocsátásra, az név szerinti szavazással szavazzon.

A képviselő-testület név szerinti szavazása az alábbi:

* **6 -**

**Ronyecz Péter polgármester igen szavazat**

**Neichl Mihály képviselő igen szavazat**

**Friedrich Istvánné képviselő igen szavazat**

**Kirinovics Péter képviselő tartózkodott**

**Kremmer Lajosné képviselő nem szavazat**

**Ecsődi László alpolgármester igen szavazat**

**Füleki Mihály képviselő igen szavazat**

**Herczeg Ferenc képviselő igen szavazat**

**Trautmann-né képviselő igen szavazat**

**Mészáros Melinda**

**Müller Sándor képviselő tartózkodott**

A képviselő-testület **7 igen** név szerinti szavazással, **2** szavazástól való tartózkodás mellett, **1** ellenszavazattal az alábbi határozatot hozta:

**A d o n y Város Önkormányzata**

**117/2008. (VI. 26.) Kt. sz. h a t á r o z a t a:**

Adony Város Önkormányzata kötvényt bocsát ki

zárt körben az alábbi jellemzőkkel:

Futamidő: 20 év

Türelmi idő: 5 év

Kötvény felhasználásának célja: beruházások,

fejlesztések.

Kibocsátás névértéke: **500.000.000,- forintnak** meg-

felelő CHF

A képviselő-testület felhatalmazza a polgármestert,

hogy a svájci frankban denominált kötvényből eredő

svájci frank összegnek egy előre meghatározott árfolya-

mon történő forintra váltására vonatkozó határidős

ügyletet a Raiffeisen Bank Zrt.-vel megkösse, az

önkormányzatnak kedvező árfolyam esetén legkésőbb

2008. december 31-ig.

Kötvény devizaneme: CHF.

Az önkormányzat megismerte a külföldi devizában

fennálló adóssággal kapcsolatos kockázatokat és ezek

ismeretében döntött a kötvénykibocsátásról.

* **7 -**

Kötvény kamatozása: változó

Kamatperiódus: 6 hónap

Kamatláb: **6** havi CHF LIBOR + **2,50** %

Tőke visszafizetése: félévente, minden év április 1. és

október 1-én, ill. az azt követő munkanapon történik

„átutalás” módon. Első tőketörlesztés: **2013**. április 1.

Kamatfizetés: félévente, minden év április l-én és október

1-én történik, ill. az azt követő munkanapon.

Forgalmazó: Raiffeisen Bank Zrt.

Jegyzési garancia: A Raiffeisen Bank Zrt. az önkormány-

zattal kötött szerződés alapján jegyzési garanciát vállal a

kötvények teljes mennyiségére.

Tőke előtörlesztés: -

Az önkormányzat a következő kikötésekkel határoz a

kötvény kibocsátásáról:

- a külföldi devizában fennálló kötvényadósság és az

önkormányzat forint bevételei közötti ellentét szük-

ségessé teszi az árfolyam- és kamatkockázat folya-

matos menedzselését, elsősorban különféle pénzügyi

eszközökkel, illetve szélsőséges esetben a kötvények

visszaváltásával és másik devizanemben történő

újabb kibocsátással,

- a Raiffeisen Bank – ajánlatának megfelelően – a devi-

zában kibocsátott kötvény mellé ingyenes befektetési

tanácsadási szolgáltatást nyújt, és pénzügyi eszközöket

ajánl az árfolyamkockázatok mérséklésére és az önkor-

mányzat döntési helyzetének javítására,

- a kötvényadósság HUF, EUR és CHF közötti átjárha-

tósága oly módon biztosítható, hogy az önkormányzat

kezdeményezi a kötvény visszaváltását és másik

devizanemben denominált – de a végső lejáratban és a

kamatfelárban az eredeti, jelen határozattal kibocsá-

tott kötvény feltételeivel megegyező – új kötvénysorozat

kibocsátását. Az új kibocsátás a mindenkori jogszabályi

feltételeknek megfelelően történik, és az önkormányzat

számára költségekkel jár.

* **8 -**

- a kötvény visszaváltása és másik devizanemben denomi-

nált új kötvénysorozat kibocsátása akkor lehetséges, ha

az új kötvénykibocsátás eredményeként létrejövő ön-

kormányzati kötelezettség nem haladja meg,

- az eredeti kibocsátásról rendelkező határozatban

meghatározott kibocsátási névértéknek az új ki-

bocsátás napján érvényes árfolyamon az új kötvény

devizanemére átszámított összegét, és

- az új kötvények kibocsátásának napján a korábbi

kibocsátás alapján fennálló önkormányzati kötele-

zettségnek az új kibocsátás napján érvényes árfo-

lyamon az új kötvény devizanemére átszámított

összegét, és

- az eredeti kibocsátásról rendelkező határozatban

lévő, forintban meghatározott kibocsátási keret-

összegnek az új kibocsátás napján érvényes ár-

folyamon az új kötvény devizanemére átszámított

összegét.

Árfolyam alatt az adott napra vonatkozó MNB által

közzétett középárfolyam értendő.

A képviselő-testület felhatalmazza a polgármestert, hogy

a Raiffeisen Bank Zrt.-vel történő szerződéseket és a köt-

vénykibocsátáshoz szükséges dokumentumot aláírja, az

árfolyamkockázat mérséklésére pénzügyi eszközökre vonat-

kozóan treasury ügyleteket kössön, továbbá a jelen határozat

keretei között végrehajtsa a devizanem váltást, azaz eljár-

jon a Kötvény visszaváltása és új kötvény kibocsátása körében.

Amennyiben jogszabály kötelező rendelkezése vagy egyéb

hatósági aktus alapján szükséges, a képviselő-testület újabb

határozatával megerősíti a polgármesternek a kötvény deviza-

nemének megváltoztatásával (kötvény visszaváltásával és új

kötvény kibocsátásával) kapcsolatos eljárását.

A Raiffeisen Bank Zrt. által az árfolyamkockázatok mérsék-

lésére és az önkormányzat döntési helyzetének javítására

nyújtott befektetési tanácsadási szolgáltatás alapján az adott

befektetési konstrukció kiválasztása, a befektetéshez kapcso-

lódó kockázat vállalása az önkormányzat kizárólagos fele-

lősségi körébe tartozik. Az önkormányzat a kibocsátási költ-

séget 3.500.000,- Ft-ot, azaz Hárommillió-ötszázezer forintot

* **9 -**

a 2008. évi költségvetésről szóló rendeletének 751-153 cím

általános tartaléka terhére biztosítja.

Az önkormányzat kötelezettséget vállal arra, hogy a kötvény

futamideje alatt a kötvényt és járulékait a költségvetésébe

betervezi és jóváhagyja,illetve költségvetési előirányzat módo-

sításai során figyelembe veszi.

A kötvény és járulékai visszafizetésének fedezetéül az önkor-

mányzat a mindenkori költségvetési saját bevételeit ajánlja fel.

**Határidő:** 2008. december 31.

**Felelős :** Ronyecz Péter polgármester

Králl Ferencné aljegyző

1. **napirendi pont tárgyalása**

Beszámoló a 2007-2008. tanév

során a „Szent István” Általános Iskola

és Alapfokú Művészetoktatási Intézményben

végzett oktató-nevelő tevékenységről.

**Előadó:** Orthné Horváth Marianna

iskola igazgató

(Levél és beszámoló jegyzőkönyvhöz csatolva.)

**R o n y e c z Péter polgármester:** A beszámolót minden képviselő megkapta.

Kéri a kérdéseket, véleményeket.

**F r i e d r i c h Istvánné képviselő, az oktatási-, kulturális-, ifjúsági és sportbizottság tagja:** A bizottsági ülésen csak hárman voltak jelen, így a bizottság nem volt határozatképes. Ennek ellenére az iskola beszámolóját elfogadásra javasolják azzal a kiegészítéssel, hogy a szövegértésnél a matematika kompetencia mérés eredményeiben 2002. óta nem volt fellendülés. Úgy érzi az önkormányzat és a bizottság is, hogy minőségi tanításra van szükség, és ez meglátszana a gyermekek fejlődésében is.

Kérik egy értékelési rendszer kidolgozását, miszerint ne csak a heti 20-22 órát tanítsák le a pedagógusok, hanem kézzel fogható eredményei legyenek a tanításnak.

* **10 -**

**M ü l l e r Sándor képviselő:** Más jellegű elfoglaltsága miatt nem tudott részt venni a bizottsági ülésen. Érdemes lenne meghallgatni a pedagógusokat is, mit szólnak hozzá az elhangzottakhoz. Nagyon nagy baj van az oktatással. Az integrált oktatás formájában beteszik ezeket a gyerekeket az osztályokba, ami elhibázott döntés, és rossz véleménye van erről. Szomorúnak látja a jövőt az egész oktatás terén is.

**E c s ő d i László alpolgármester** kérdésére Orthné Horváth Marianna iskola igazgató válaszolt.

**O r t h n é Horváth Marianna iskola igazgató:** Az iskola házirendjében szerepel, hogy az iskola épületébe csak az iskolás gyerekek és nevelők léphetnek be. A büntetéseket alkalmazzák a problémás gyerekeknél. Súlyosabb esetekben sem küldik el az iskolától a gyermeket, hanem 2-3 hónapra más iskolába helyezik át. Kiszakadnak így egy időre a saját környezetükből, és lehet hogy ott már nem lesz velük probléma.

**R o n y e c z Péter polgármester:** Megköszöni az iskola pedagógusainak, nevelő testületének éves munkáját, és jó pihenést kíván nekik.

Aki elfogadja a „Szent István” Általános Iskola és Alapfokú Művészetoktatási Intézmény írásos beszámolóját, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a beszámolóval, és az alábbi határozatot hozta:

**A d o n y Város Önkormányzata**

**118/2008. (VI. 26.) Kt. sz. h a t á r o z a t a:**

A képviselő-testület a **„Szent István” Általános**

**Iskola és Alapfokú Művészetoktatási Intézmény**

2007-2008. tanév során végzett oktató-nevelő

tevékenységéről szóló beszámolót megismerte,

és azt elfogadja.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. július 10.

**Felelős :** Ronyecz Péter polgármester

* **11 -**

1. **napirendi pont tárgyalása**

Beszámoló a HÓVIRÁG Óvoda

2007-2008. tanév során végzett

pedagógiai és nevelő munkájáról.

**Előadó:** Szabó Ferencné óvoda vezető

(Előterjesztés, beszámoló jkv.-höz csatolva.)

**R o n y e c z Péter polgármester:** Az írásos beszámolót minden képviselő megkapta.

Kéri a kérdéseket, véleményeket.

**F r i e d r i c h Istvánné képviselő, az OKIS bizottság tagja:** A bizottság a beszámolót elfogadásra javasolja azzal a kitétellel, hogy készüljön el a minőségbiztosítási felmérés az óvodában is.Felvetődött a bizottsági ülésen az első és második osztályos gyerekek nyári napközis ügye. Esetleg az 1.-2. osztályos gyerekeket be lehetne vinni az óvodába nyári szünet alatt. Nem tudják, milyen lehetőség van erre.

**G é v a y Veronika intézmény vezető helyettes:** A szabadságukat az óvónőknek is ki kell venni. Volt már ilyen próbálkozás az óvodában. Másképp kell ezekkel a gyerekekkel foglalkozni, mint az óvodásokkal, de ha nagyon muszáj, természetesen vállalják.

**R o n y e c z Péter polgármester:** Az iskolának vannak tanárai, akik bemennek ügyelni, de nem az óvodába, hanem az iskolába.

**F r i e d r i c h Istvánné képviselő:** Kéri, hogy szülessen felmérés az alsó tagozatos, 1.-2. osztályos szülők gyermekeiről, kik igénylik ezt az ügyeletet a nyár folyamán.

**R o n y e c z Péter polgármester:** Szintén megköszöni a HÓVIRÁG Óvoda dolgozóinak éves munkáját, és jó pihenést kíván nekik.

Aki elfogadja a HÓVIRÁG Óvoda írásos beszámolóját az ülésen elhangzott kiegészítésekkel együtt, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a beszámolóval, és az alábbi határozatot hozta:

* **12 -**

**A d o n y Város Önkormányzata**

**119/2008. (VI. 26.) Kt. sz. h a t á r o z a t a:**

A képviselő-testület a **HÓVIRÁG Óvoda**

**2007-2008. év oktató nevelő-munkájáról**

készült beszámolót megismerte, és azt elfogadja.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. július 10.

**Felelős :** Ronyecz Péter polgármester

1. **napirendi pont tárgyalása**

Adony Város Képviselő-testületének

2008. évi költségvetéséről szóló

5/2008. (II. 22.) sz. rendeletének

módosítása.

**Előadó:** Ronyecz Péter polgármester

(rendeletmódosítási javaslat jkv.-höz csatolva.)

**R o n y e** **c z Péter polgármester:** A rendeletmódosítás írásban kiküldésre került a testület részére.

Kéri a kérdéseket, véleményeket.

**F r i e d r i c h Istvánné képviselő, a pénzügyi bizottság elnöke:** A bizottság megtárgyalta a rendeletmódosítást. A módosításban szerepelnek a civil támogatások, képviselői felajánlások és a testület által hozott határozatok. Elfogadásra javasolják a rendeletmódosítást.

A bizottságnál felmerült még olyan javaslat, hogy a képviselői felajánlások ne minden ülésen, hanem negyedév végén megtartott testületi ülésen történjenek meg.

**R o n y e c z Péter polgármester:** Nem tartja jónak a javaslatot, mert vagy az alapítványnak, vagy más szervezetnek lenne szüksége gyorsan bizonyos összegre, és ez célirányosan szokott menni. Így nem támogatja a negyedévre lekorlátozott felajánlásokat.

Aki a rendeletmódosítást elfogadja, az kézfelemeléssel jelezze.

* **13 -**

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett Adony Város Képviselő-testületének 2008. évi költségvetéséről szóló 5/2008. (II. 22.) sz. rendeletének módosításával, és az alábbi rendeletet alkotja:

**A d o n y Város Képviselő-testületének**

**14/2008. (VI. 27.) sz. r e n d e l e t e**

az

**Adony Város Önkormányzata**

**2008. évi**

**KÖLTSÉGVETÉSÉRŐL**

**szóló**

**5/2008. (II. 22.) sz. rendelet módosításáról.**

A rendelet hiteles szövege a jegyzőkönyv mellékleteként

csatolást nyert.

1. **napirendi pont tárgyalása**

Adony Város Képviselő-testületének

2008. II. félévi munkatervére javaslat.

**Előadó:** Ronyecz Péter polgármester

(Munkaterv javaslat jegyzőkönyvhöz csatolva.)

**R o n y e c z Péter polgármester:** A munkaterv javaslat írásban kiküldésre került a testület részére.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság megtárgyalta a II. félévi munkatervet, ami egyfajta iránymutató a képviselő-testület munkájához, és kibővülhet még időközben. A bizottság elfogadásra javasolja a munkaterv javaslatot.

**F r i e d r i c h Istvánné képviselő, a pénzügyi bizottság elnöke:** A bizottság megtárgyalta, és volt egy kiegészítő javaslata. Mivel az önkormányzat az egyik alapítója az „Adonyért” Alapítványnak, ezért kérik, hogy a szeptemberi ülésen tájékoztassák a testületet a munkájukról.

Elmondja még, hogy az OKIS bizottság is elfogadásra javasolja a II. félévi munkatervet.

* **14 -**

**N e i c h l Mihály képviselő:** Az októberi ülésen napirendi pont lesz a belterületen kialakítandó építési telkekről szóló tájékoztatás. Ebben az előkészítő munkában szeretne részt venni, és ebbe belevonni a gazdasági bizottságot is.

**Trautmann-né Mészáros Melinda képviselő:** Nemcsak az „Adonyért” Alapítványtól, hanem az „Adonyi Gyermekekért” Alapítványtól is kérhetnénk egy tájékoztatót, szintén a szeptemberi ülésen.

**R o n y e c z Péter polgármester:** Aki elfogadja a javaslatokkal együtt a II. félévi munkatervet, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a kiegészített II. félévi munkatervvel , és az alábbi határozatot hozta:

**A d o n y Város Önkormányzata**

**120/2008. (VI. 26.) Kt. sz. h a t á r o z a t a:**

A képviselő-testület megismerte Adony Város

Képviselő-testületének 2008. II. féléves munka-

tervét, melyet az ülésen elhangzott kiegészítések-

kel együtt elfogadja, a jegyzőkönyv mellékletében

szereplő munkaterv szerint.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. július 10.

**Felelős :** Ronyecz Péter polgármester

1. **napirendi pont tárgyalása**

E.ON Zrt.-vel kötendő kártalanítási

megállapodás.

**Előadó:** Ronyecz Péter polgármester

(Előterjesztés és határozati javaslat, szakvélemény,

értékelő adatlap jkv.-höz csat.)

* **15 -**

**R o n y e c z Péter polgármester:** Az előterjesztést minden képviselő kézhez kapta. Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság megtárgyalta és a felajánlott 60.000,- és 10.000,- Ft-os díjat kevésnek tartja. Nem tudják, hogyan lett kiszámítva ez. A bizottság 100 ezer Ft + ÁFA összeget javasol, a felajánlott díjat nem fogadták el.

**R o n y e c z Péter polgármester:** Az E.On Zrt. részéről pozitív előrelépés ez a felajánlás. A díjat egy szakértő határozta meg.

**R o n y e c z Péter polgármester:** Aki elfogadja a gazdasági bizottság javaslatát, hogy az E.ON Zrt. által ajánlott díjakat kevésnek tartja, így azt nem javasolja elfogadásra a testület, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a gazdasági bizottság javaslatával, és az alábbi határozatot hozta:

**A d o n y Város Önkormányzata**

**121/2008. (VI. 26.) Kt. sz. h a t á r o z a t a:**

A képviselő-testület az **E.ON Dél-Dunántúli**

**Áramszolgáltató Zrt.** (7626. Pécs, Búza tér

8/A.) és Adony Város Önkormányzat közötti

kártalanítási megállapodását megismerte,

de azt elfogadni nem tudja.

Kéri a polgármestert, hogy az E.ON Zrt.

képviselőjével vegye fel a kapcsolatot, hogy

magasabb, legalább 100.000,- Ft + ÁFA

összegű kártérítési díj kerüljön megállapításra

a területek kártalanítása miatt.

**Határidő:** 2008. július 10.

**Felelős :** Ronyecz Péter polgármester

1. **napirendi pont tárgyalása**

Adony, Rév terület ivóvíz ellátása.

**Előadó:** Ronyecz Péter polgármester

(Előterjesztés, térkép jkv.-höz csatolva.)

**- 16 -**

**R o n y e c z Péter polgármester:** Az előterjesztést minden képviselő írásban megkapta.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság megtárgyalta az előterjesztést. Egy régóta áhított kérés küszöbén állunk. Jó része a beruházásnak elkészült. Nem akadálya már a 6-os út. A módját kellene kitalálni, hogy lehetne rákötni a 81 telekre az ivóvizet.

Azt javasolja a bizottság, hogy az önkormányzat finanszírozza meg a beruházást. Mindenképpen meg kell gyorsítani az ivóvíz bekötés lehetőségét a Rév területen lakóknak. A Társulat szervezéssel nem kellene kínlódni. Egyforma rákötési díjat kellene megállapítani. 150 ezer Ft/telkenként javasolnának.

**R o n y e c z Péter polgármester:** Jelenleg vannak olyan ingatlanok, amik már beköthetők. Mindenképpen javasolná a 150 ezer Ft/telkenkénti összeget hozzájárulás összegét elfogadni, azzal, hogy a befizetett összegek külön számlán kerüljenek kezelésre.

Vannak olyan telkek is, ahol nincs a telken épület. Ők nem is kaphatnak majd építési engedélyt sem. Így a vizet sem tudjuk oda bekötni. A Társulatot nem lehetett megszervezni, mert nem adonyi lakosok, és nem szívesen jönnek le. Egy elkülönített számlát kell nyitni a befizetések további nyilvántartása miatt.

**M ü l l e r Sándor képviselő:** Amennyiben az önkormányzat ezt az összeget elfogadja, a Rév terület lakóit értesíteni kell a testületi döntésről.

**R o n y e c z Péter polgármester:** Aki elfogadja a gazdasági bizottság javaslatát és a 150.000,- Ft/telek összegű befizetést egy elkülönített számlán kezelve, - továbbá a RÉV területén az ivóvíz fővezeték további kiépítésre való felhasználásra -, azt kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a fentiekkel, és az alábbi határozatot hozta:

**A d o n y Város Önkormányzata**

**122/2008. (VI. 26.) Kt. sz. h a t á r o z a t a:**

A képviselő-testület megismerte Adony város

**RÉV terület ivóvíz ellátásával** kapcsolatos előter-

jesztését, és a már kiépített fővezetékre való

rácsatlakozást engedélyezi telkenként **150.000,- Ft/**

**telek** befizetése után. A befolyt összeg külön

elkülönített számlán kezelendő.

Kéri a képviselő-testület a polgármestert, hogy az

érintett telektulajdonosokat értesítse a rákötés

lehetőségéről, valamint a fővezeték további kiépí-

tésére a megvalósulási tervre, illetve kivitelezésre

az árajánlatokat kérje meg, a befolyt összeg

erejéig.

* **17 -**

**Határidő:** 2008. július 10. és folyamatos

**Felelős :**  Ronyecz Péter polgármester

1. **napirendi pont tárgyalása**

Agárdi Pop Stranddal kötendő megállapodás

megvitatása.

**Előadó:** Ronyecz Péter polgármester

(Előterjesztés és határozati javaslat, együtt-

működési megállapodás jkv.-höz csatolva.)

**R o n y e c z Péter polgármester:** Az előterjesztést írásban minden képviselő megkapta.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** Tavaly került először a bizottság elé ez a kérelem. Népszerű volt ez a megoldás. Az önkormányzatnak ezt támogatni kell, és nyáron a fiataloknak egy jó program.

**R o n y e c z Péter polgármester:** Aki elfogadja a gazdasági bizottság javaslatát a kérés kapcsán, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a határozati javaslattal, és az alábbi határozatot hozta:

**A d o n y Város Önkormányzata**

**123/2008. (VI. 26.) Kt. sz. h a t á r o z a t a:**

A képviselő-testület a polgármester előterjesz-

tését elfogadja, és egyetért azzal, hogy az **Agárdi**

**Pop Strand** részére **100.000,- Ft + ÁFA,** összesen:

**120.000,- Ft** összeg nyerjen átutalást, melynek

ellenszolgáltatása képen az önkormányzat **12 db.**

**belépőjegy**et kap, illetve az adonyi állandó bejelen-

tett lakcímmel rendelkező lakosok 50 %-os belépési

kedvezménnyel vehetnek részt a Pop Strand esti

koncert rendezvényein 2008. évben.

A képviselő-testület a fenti összeget a 2008. évi

költségvetési tartalék terhére biztosítja, és egyi-

dejűleg felhatalmazza a polgármestert az együtt-

működési megállapodás aláírására.

* **18 -**

**Határidő:** 2008. július 10.

**Felelős :** Ronyecz Péter polgármester

1. **napirendi pont tárgyalása**

Adony Város Önkormányzat

Közoktatási-, Feladat ellátási, intéz-

ményhálózat-működtetési és fej-

lesztési terv. (2008-2014.)

**Előadó:** Ronyecz Péter polgármester

(Előterjesztés és határozati javaslat

jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő megkapta. Kéri a kérdéseket, véleményeket.

**F r i e d r i c h Istvánné képviselő, az OKIS bizottság tagja:** A bizottság megtárgyalta az intézkedési tervet. Itt bizonyos normatíváknak és lehívásnak kell megfelelni. Továbbtárgyalásra elfogadásra javasolja a bizottság.

**R o n y e c z Péter polgármester:** Aki elfogadja a határozati javaslatot, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a határozati javaslatban foglaltakkal, és az alábbi határozatot hozta:

**A d o n y Város Önkormányzata**

**124/2008. (VI. 26.) Kt. sz. h a t á r o z a t a:**

A képviselő-testület megismerte az önkormányzat

**közoktatási – feladatellátási intézményhálózat –**

**működtetési és fejlesztési tervét**, azt feltételesen

elfogadja.

Egyúttal felhatalmazza a polgármestert, hogy a

szükséges lépéseket tegye meg.

**Határidő:** azonnal

**Felelős :** Ronyecz Péter polgármester

* **19 -**

1. **napirendi pont tárgyalása**

Az I. kategóriába tartozó játékkaszinó

alapítással kapcsolatos tájékoztatás.

**Előadó:** Ronyecz Péter polgármester

(Előterjesztés, levél jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő megkapta. Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság nem támogatja a játékkaszinó üzemeltetésével kapcsolatos kérést. Adonyban erre lesz-e precedens, nem tartják valószínűnek.

**R o n y e c z Péter polgármester:** A Kormány koncessziós díjat szed be ezeken a területeken. Ha azt mondjuk, hogy Adonyban nem lehet ilyen kaszinó, akkor ez nem valósul meg.

Aki elfogadja a gazdasági bizottság véleményét, hogy ne valósuljon meg I. kategóriájú játékkaszinó Adonyban, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a fenti javaslattal, és az alábbi határozatot hozta:

**A d o n y Város Önkormányzata**

**125/2008. (VI. 26.) Kt. sz. h a t á r o z a t a:**

A képviselő-testület megismerte a Pénzügyminisztérium

Pályázati Irodájának tájékoztatását az I. kategóriába

tartozó kaszinó alapítására és működésére vonatkozó

nyilvános koncessziós pályázat kiírásának lehetőségéről.

A képviselő-testület Adony Város Önkormányzat területén

I. kategóriába sorolt játékkaszinó működését nem

engedélyezi.

Kéri a polgármestert, hogy határozatáról az érdekelteket

értesítse.

**Határidő:** 2008. július 10.

**Felelős :** Ronyecz Péter polgármester

* **20 -**

1. **napirendi pont tárgyalása**

„Szent István” Általános Iskola és

Alapfokú Művészetoktatási Intézmény

+ 1 napközis álláshely kérése.

**Előadó:**Orthné Horváth Marianna

iskola igazgató

(Kérelem és napközi kihasználtsági mutató

jegyzőkönyvhöz csatolva.)

**R o n y e c z Péter polgármester:** A kérelmet írásban minden képviselő kézhez kapta.

A pénzügyi és az OKIS bizottság is megtárgyalta a kérelmet. Véleményük szerint szeptemberig el kellene napolni a döntést. Ha meglesz a tantárgyfelosztás és pontosan tudni lehet a gyermeklétszámot, akkor lehetne dönteni ebben a kérdésben. Az augusztusi ülésen térjünk vissza rá.

**N e i c h l Mihály képviselő:** A gazdasági bizottságnak is az a véleménye, hogy korai lenne a döntés meghozatala a mai ülésen.

(*Kirinovics Péter képviselő 17 órakor eltávozott az ülésről.)*

Az előző évekhez viszonyítva konkrétabban látni lehet majd a létszám alakulását. Minden évben először nagy a lelkesedés a napközi iránt, később már ez lecsökken.

**R o n y e c z Péter polgármester:** Aki egyetért a bizottságok javaslatával, hogy az augusztusi ülésig napolja el a döntést a képviselő-testület az iskola + 1 napközis álláshely kérdésében, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett fentiekkel, és az alábbi határozatot hozta:

* **21 -**

**A d o n y Város Önkormányzata**

**126/2008. (VI. 26.) Kt. sz. h a t á r o z a t a:**

A képviselő-testület a „Szent István” Általános

Iskola és Alapfokú Művészetoktatási Intézmény

igazgatójának kérelmét, mely a napközis csoport,

illetve álláshely bővítésére irányult, a testület

elutasította azzal, hogy dönteni csak a tantárgy-

felosztás ismeretében tud.

Kéri az iskola igazgatót, hogy az augusztusi

testületi ülésre készítse elő kérelmét.

Egyúttal kéri a képviselő-testület a polgármestert,

hogy határozatáról az érdekelteket értesítse.

**Határidő:** 2008. július 10. és augusztus 28.

**Felelős :** Ronyecz Péter polgármester

1. **napirendi pont tárgyalása**

Jelentés a lejárt határidejű határozatok

végrehajtásáról.

**Előadó:** Ronyecz Péter polgármester

(Jelentés jegyzőkönyvhöz csatolva.)

**R o n y e c z Péter polgármester:** A jelentést minden képviselő írásban megkapta. Kéri a kérdéseket, véleményeket, észrevételeket.

Kérdés, vélemény, észrevétel nem hangzott el a jelentéssel kapcsolatban.

A képviselő-testület **9 igen** szavazattal, szavazástól való tartózkodás és ellenszavazat nélkül jóváhagyólag tudomásul vette a lejárt határidejű határozatok végrehajtásáról szóló jelentést.

* **22 -**

**BEJELENTÉSEK:**

**- Választott képviselők képzésével kapcsolatos döntés.**

(Előterjesztés és határozati javaslat, levél jkv.-höz csatolva.)

**R o n y e c z Péter polgármester**: Elmondja, hogy a TÖOSZ pályázatot nyújtott be a választott képviselők és polgármesterek képzésének újbóli elindítására. Nyilatkozatot kell tenni a testületnek, hogy a 2009. és 2010. években fizetendő tagdíjakat a pályázat önerejéhez biztosítjuk.

Kéri ezzel kapcsolatban a kérdéseket, véleményeket.

Kérdés, vélemény nem hangzott el.

**R o n y e c z Péter polgármester:** Aki egyetért a határozati javaslatban foglaltakkal, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a határozati javaslattal, és az alábbi határozatot hozta:

**A d o n y Város Önkormányzata**

**127/2008. (VI. 26.) Kt. sz. h a t á r o z a t a:**

A képviselő-testület a 2009-2010. évben a

TÖOSZ-nak megfizetendő tagdíj összegét az

„Önkormányzati kapacitás-építési program

norvég tapasztalatok alapján 2009-2010”

elnevezésű projekt önrészének finanszírozására

ajánlja fel.

A képviselő-testület kéri a polgármestert, hogy

a határozatáról az érdekelteket értesítse.

**Határidő:** azonnal

**Felelős :** Ronyecz Péter polgármester

* **23 -**

**L e i c h l Mihály képviselő:** Tolmácsolja Schmidt Lászlóné az egészségügyi-, szociálpolitikai bizottság külsős bizottsági tagjának kérését. A 2008. évi költségvetésben elkülönített céltartalék összegét 50.000,- Ft-ot a „Pendelyes” Néptánccsoport támogatására szeretne felajánlani.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a fenti felajánlással, és az alábbi határozatot hozta:

**A d o n y Város Önkormányzata**

**128/2008. (VI. 26.) Kt. sz. h a t á r o z a t a:**

A képviselő-testület **Schmidt Lászlóné** az

**egészségügyi-, szociálpolitikai bizottság**

**külsős bizottsági tagjának** kérését elfogadja,

és egyetért azzal, hogy a 2008. évi költségvetés-

ben elkülönített céltartalék összege **50.000,- Ft**

a **Pendelyes” Néptánccsoport támogatására**

nyerjen átutalást és felhasználást.

Kéri a képviselő-testület az aljegyzőt, hogy

határozatáról az érdekelteket értesítse.

**Határidő:** 2008. július 10.

**Felelős :** Králl Ferencné aljegyző

**R o n y e c z Péter polgármester:** Bejelenti a képviselő-testületnek, hogy a Széchenyi és a Vörösmarty utca kátyúzása megkezdődött.

**H e r c z e g Ferenc képviselő:** Rendelkezik a 2008. évi költségvetésben elkülönített céltartalék összegéről.

A HÓVIRÁG Óvoda támogatására 30.000,- Ft-ot, a Római Katolikus Egyházközségnek 10.000,- Ft-ot és a Lengyel testvérvárosi delegáció fogadási költségeire 10.000,- Ft-ot szeretne felajánlani.

A képviselő-testület **8 igen** szavazattal, **1** szavazástól való tartózkodás mellett, ellenszavazat nélkül egyetértett a felajánlással, és az alábbi határozatot hozta:

* **24 -**

**A d o n y Város Önkormányzata**

**129/2008. (VI. 26.) Kt. sz. h a t á r o z a t a:**

A képviselő-testület **Herczeg Ferenc képviselő**

kérelmét elfogadja, és egyetért azzal, hogy a

2008. évi költségvetésben elkülönített céltartalék

összegéből **30.000,- Ft** a **HÓVIRÁG Óvoda támo-**

**gatására, 10.000,- Ft** a **Római Katolikus Egyház-**

**község** és **10.000,- Ft** a **lengyel testvérvárosi**

**delegáció fogadási költségeire** nyerjen átutalást

és felhasználást.

Kéri a képviselő-testület az aljegyzőt, hogy hatá-

rozatáról az érdekelteket értesítse.

**Határidő:** 2008. július 10.

**Felelős :** Králl Ferencné aljegyző

**N e i c h l Mihály képviselő:** Tolmácsolja Steiger Ferenc a gazdasági-, városfejlesztési-, vállalkozási-, környezetvédelmi és turisztikai bizottság külsős bizottsági tagjának felajánlását.

A 2008. évi költségvetésben elkülönített céltartalék összegéből 30.000,- Ft-ot a „Bandy Band” Fúvószenekar, 10.000,- Ft-ot az Adonyi Polgárőr Egyesület és 10.000,- Ft-ot a kerékpáros zarándokút támogatására szeretne felajánlani.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a fenti felajánlással, és az alábbi határozatot hozta:

**A d o n y Város Önkormányzata**

**130/2008. (VI. 26.) Kt. sz. h a t á r o z a t a:**

A képviselő-testület **Steiger Ferenc** a **gazdasági-,**

**városfejlesztési-, vállalkozási-, környezetvédelmi**

**és turisztikai bizottság külsős bizottsági tagjának**

kérelmét elfogadja, és egyetért azzal, hogy a 2008.

évi költségvetésben elkülönített céltartalék össze-

géből **30.000,- Ft**  a **Bandy Band” Fúvószenekar,**

**10.000,- Ft** az **Adonyi Polgárőr Egyesület** és

**10.000,- Ft** a **kerékpáros zarándokút támogatására**

nyerjen átutalást és felhasználást.

Kéri a képviselő-testület az aljegyzőt, hogy határozatá-

ról az érdekelteket értesítse.

**Határidő:** 2008. július 15.

**Felelős :** Králl Ferencné aljegyző

* **25 -**

**N e i c h l Mihály képviselő:** A teniszpálya mögötti részen, a víztorony környékén nagy a gaz, ennek a lekaszálását kéri.

**T r a u t m a n n-né Mészáros Melinda képviselő:** Rendelkezik a 2008. évi költségvetésben elkülönített céltartalék összegéről. 20.000,- Ft-ot a Kistérségi Ifjúsági Találkozó támogatására szeretne felajánlani.

A képviselő-testület **8 igen** szavazattal, **1** szavazástól való tartózkodás mellett, ellenszavazat nélkül egyetértett a felajánlással, és az alábbi határozatot hozta:

**A d o n y Város Önkormányzata**

**131/2008. (VI. 26.) Kt. sz. h a t á r o z a t a:**

A képviselő-testület **Trautmann-né Mészáros**

**Melinda képviselő** kérelmét elfogadja, és egyetért

azzal, hogy a 2008. évi költségvetésben elkülönített

céltartalék összegéből **20.000,- Ft** a **Kistérségi**

**Ifjúsági Találkozó** támogatására nyerjen átutalást

és felhasználást.

Kéri a képviselő-testület az aljegyzőt, hogy határo-

zatáról az érdekelteket értesítse.

**Határidő:** 2008. július 10.

**Felelős :** Králl Ferencné aljegyző

**M ü l l e r Sándor képviselő:** Ismerteti a képviselő-testülettel, hogy a labdarúgó csapat évzárója pénteken lesz, amire meghívást kapott a polgármester úr.

Elmondja még, hogy befejeződött a bajnokság. Tolmácsolja az illetékesek felé, hogy a labdarúgó pályára nyári időszakban is engedjék be a gyerekeket, mert idáig ezt nem engedélyezték.

**F r i e d r i c h Istvánné képviselő:** Bejelenti, hogy Trautmann-né Mészáros Melinda képviselő határidőre leadta a vagyonnyilatkozatát.

**E c s ő d i László alpolgármester:** A Bocskai és a Rákóczi utca sarkán a közvilágítási lámpa régóta nem jó. Kéri ennek kicserélését.

Továbbá rendelkezik a 2008. évi költségvetésben elkülönített céltartalék összegéről. A Kistérségi Ifjúsági Találkozó támogatására 50.000,- Ft-ot szeretne felajánlani.

* **26 -**

A képviselő-testület **8 igen** szavazattal, **1** szavazástól való tartózkodás mellett, ellenszavazat nélkül egyetértett a felajánlással, és az alábbi határozatot hozta:

**A d o n y Város Önkormányzata**

**132/2008. (VI. 26.) Kt. sz. h a t á r o z a t a:**

A képviselő-testület **Ecsődi László alpolgármester**

kérelmét elfogadja, és egyetért azzal, hogy a 2008.

évi költségvetésben elkülönített céltartalék összegé-

ből **50.000,- Ft** a **Kistérségi Ifjúsági Találkozó támo-**

**gatására** nyerjen átutalást és felhasználást.

Kéri a képviselő-testület az aljegyzőt, hogy határoza-

táról az érdekelteket értesítse.

**Határidő:** 2008. július 10.

**Felelős :** Králl Ferencné aljegyző

**F r i e d r i c h Istvánné képviselő:** Szintén rendelkezik a 2008. évi költségvetésben elkülönített céltartalék összegéről.

30.000,- Ft-ot a Kistérségi Ifjúsági Találkozó támogatására szeretne felajánlani.

A képviselő-testület **8 igen** szavazattal, **1** szavazástól való tartózkodás mellett, ellenszavazat nélkül egyetértett a felajánlással, és az alábbi határozatot hozta:

**A d o n y Város Önkormányzata**

**133/2008. (VI. 26.) Kt. sz. h a t á r o z a t a:**

A képviselő-testület **Friedrich Istvánné képviselő**

kérelmét elfogadja, és egyetért azzal, hogy a 2008.

évi költségvetésben elkülönített céltartalék összegéből

**30.000,- Ft** a **Kistérségi Ifjúsági Találkozó támogatásá-**

**ra** nyerjen átutalást és felhasználást.

Kéri a képviselő-testület az aljegyzőt, hogy határozatá-

ról az érdekelteket értesítse.

**Határidő:** 2008. július 10.

**Felelős :** Králl Ferencné aljegyző

* **27 -**

Több hozzászólás, vélemény nem hangzott el, Ronyecz Péter polgármester az ülést 17,20 órakor bezárta.

**k. m. f.**

***/: Ronyecz Péter :/ /: Králl Ferencné :/***

*polgármester aljegyző*

*a távollévő Farkas János jegyző helyett*

***/: Füleki Mihály :/ /: Müller Sándor :/***

*jkv. hit. jkv. hit.*